আইসিসি-এর বক্তব্যকে চ্যালেঞ্জ করল ক্রিস কোয়ার্নস৷ কিছু দিন আগেই আইসিসি অভিযোগ করেছিল ২০০৮ সালের আইসিএল-এ গড়াপেটায় যুক্ত ছিলেন ক্রিস কোয়ার্নস সহ আরও কিছু ক্রিকেটার৷ এই ঘটনা প্রকাশ্যে আসতেই রবিবার কোয়ার্নস বলেন, ‘‘আমার নাম ক্রিস কোয়ার্নস, প্রাক্তন ‘ব্ল্যাক ক্যাপ’ হোল্ডার ও নিউজিল্যান্ডের প্রথম সারির ক্রিকেটার৷ হ্যালো আইসিসি, আমি প্রতারক না এবং আপনারাই জানেন এখানে আমাকে কোথায় খুঁজে পেয়েছেন৷’’ প্রসঙ্গত, কিছুদিন আগেই ললিত মোদীর বিরুদ্ধে একটি মামলায় জিতেছেন এই কিউই অলরাউন্ডার৷ কোয়ার্নস চান ক্রিকেট কলঙ্ক মুক্তো হোক৷ কিন্তু গড়াপেটা কাণ্ডে যে ভাবে কোয়ার্নসের নাম জড়িয়েছে তাতে খুবই ক্ষুব্ধ তিনি৷